Täna 01.10.2021 toimus Tallinna Lotte Lasteaias KIK projekti "Tallinna Lotte Lasteaia erilised seiklused ja avastused kodumaa looduses" esimene õppeprogramm Tädu loodusõpperajal. Osalesid koolieelikud: Albertid, Oskarid ja Lotte rühma suured lapsed.
Porgrammi nimi "Lähme õue sügist märkama". Selleks, et märgata sügise saabumist, ei pea linnast üldse kaugele sõitma. Loodus on igal pool meie ümber. Ka siinsamas, majaukse ja akna taga. Loodusel on hääled ja lõhnad, omad toimetamised ja saladused. Kel mahti vaikselt olla ja uurida, saab looduse salariigist teada nii mõndagi huvitavat. Programmi eesmärgiks on tunnetada loodust erinevate meeltega ning õpetada lapsele märkama loodust meie ümber ja seal toimuvaid muutusi seoses aastaaegade vaheldumisega.
Oskame hoolida ja märgata!